Polärnije Zori

Polärnije Zori (, «polärižed zor'ad») om Venäman lidn Murmanskan agjan suvipäivlaskmas. Se om municipaližen «Polärnije Zori-lidn»-ühtnikan administrativižeks keskuseks da palaks.

 Istorii 
Eländpunktan aluz om pandud vl 1968 kuti žilo atomelektrostancijan sauvojiden täht Apatitan rajonha läz Zašejek-žilod. Oficialižešti Polärnije Zori-radnikžilo om kirjutadud vn 1973 tal'vkun 20. päiväl, alištui Apatitad-lidnale. Polärnije Zori tegihe lidnaks agjan alištusenke vl 1991 sulakun 22. päiväl.

Polärnije Zorin ižandusen päsarakod oma energetik da sauvond. Kolan AES sijadase läz lidnad, siš om severt-se stancijan holitajid edheotandoid. Mugažo Niva GES-1 Pirengan vezivaradimenke oma, saudihe niid vll 1950−1954. Sportturizman infrastruktur om tehtud: koume adivpertid, ujundbassein, jästadion suks'trassanke, Salma-kompleks štargumha mägisuksil.

 Geografijan andmused 
Lidn sijadase Nivanjogen randal () i Pinjärven (Пинозеро) pohjoižrandal, 116 m ü.m.t. keskmäižel korktusel.

Matkad Murmanskhasai om 179 km pohjoižhe orhal vai 220 km «Kol»-avtotedme. Lähembaine lidn om Kandalakš kaks'kümnes vides kilometras suvhe orhal, 37 km «Kol»-avtotedme.

Polärnije Zori om ühteks kaikiš pohjoižembiš eländpunktoišpäi, kudambiš ei olele polärišt öd. 22. päiväl tal'vkud om kaikiš lühüdamb 21-minutaine päiv.

Klimat om subarktine. Voden keskmäine lämuz om −1,1 C°, kezakun-elokun +9,9..+13,1 C°, tal'vkun-uhokun −11,3..−13,7 C°. Paneb sadegid 545 mm vodes, enamba kezakus-redukus (53..68 mm kus), vähemba uhokus-sulakus (27..31 mm kus).

 Tobmuz 
Afrikand- () da Zašejek-žilod mülüdas municipaližhe «Polärnije Zori-lidn»-ühtnikha mugažo, om Venäman sodavägid sigä. Ühtnikan pind om 1000 km².

Municipaližen ühtnikan pämez' om sen Administracijan pämez'. Edeližed lidnan Administracijan pämehed oma Väčeslav Semičev (reduku 2024 — keväz'ku 2025, velgusentäutai), Maksim Puhov (tal'vku 2013 — reduku 2024). Lidnan Deputatoiden nevondkundan ezimez' om Igor' Kutuzov vn 2025 kül'mkuspäi. Edeližed lidnan nevondkundan ezimehed oma Jurii Mel'nik (keväz'ku 2019 — kül'mku 2025), Valerii Isakov (oli radnikusel vn 2019 keväz'kuhusai).

 Eläjad 
Vn 2010 Venäman rahvahanlugemižen mödhe lidnan eläjiden lugu oli 15 096 ristitud, vn 2021 — 14 146 ristitud. Kaik 14 644 eläjad oli lidnas vl 2017. Kaikiš suremb lidnan ristitišt oli 19 428 eläjad vl 1989.

Rahvahad (lidnan eläjad, enamba 0,4 % vl 2021): venälaižed — 74,7 %, ukrainalaižed — 1,5 %, vaugedvenälaižed — 0,8 %, totarlaižed — 0,5 %, toižed rahvahad — 4,2 %, rahvahuden ozutandata — 18,3 %.

Ortodoksižen hristanuskondan Eläban Eziauguižen Stroican puine jumalanpert'Polärnije Zorin pühäpertid sobory.ru-saital.  om saudud lidnas vspäi 2002.

 Openduz 
Lidnan lapsiden opendusen aluzkundad oma viž päivkodid (nomer 3..7), aluzškol nomer 3, keskškol nomer 4, gimnazii nomer 1, lapsiden sädamižen pert', čomamahtoiden škol, lapsiden da norišton sportškol. Niiden ližaks päivkodi nomer 2, aluzškol nomer 1 i čomamahtoiden škol ratas Afrikand-žilos.

Polärnije Zorin energetine kolledžPolärnije Zorin energetižen kolledžan sait (mypek.ru).  om lidnan professionaližen opendusen aluzkundaks.

 Transport 
Avtobusad da taksid oma kundaližeks transportaks lidnan südäimes.

Ühtennimine Polärnije Zori-raudtestancii radab «Petroskoi — Murmansk»-raudtekeskustal, ezilidnelektrojonused ajadas Kandalakšan da Apatitoiden keskes.

 Galerei 

 Homaičendad 

 Irdkosketused 
 Municipaližen «Polärnije Zori-lidn»-ühtnikan sijaližen ičeohjastusen sait (pz-city.ru). 

Kategorii:Venäman lidnad
Kategorii:Eländpunktad kirjamišton mödhe
Kategorii:Murmanskan agjan lidnad
Kategorii:Murmanskan agjan lidnümbrikod